প্রশ্নে উল্লেখিত বাক্যটি রবীন্দ্রনাথ ঠাকুরের "বোঝাপড়া" কবিতা থেকে গৃহীত হয়েছে। ভালো মন্দ যাহাই আসুক। সত্যেরে লও সহজে।' এই পঙক্তিদুটি 'বোঝাপড়া' কবিতায় পাঁচবার ব্যবহার করেছেন কবি।
কবির মনে হয়েছে, কোনোরকম বিবাদ-বিতর্ক-ঝগড়া না করে নিজের মতো চলা ভালো। যেটা সত্য বলে মনে হয় তাকে গ্রহণ করার মধ্যে জীবনের অন্য আর এক আনন্দ আছে।
তাই কবি বার বার লিখেছেন -
ভালো মন্দ যাহাই আসুক
সত্যেরে লও সহজে।
চলার পথে সমস্যা থাকলেও সেই ঘটনাকে গুরুত্ব না দিয়ে যদি এগিয়ে যাওয়া যায়, তবেই একসময় এ জীবন অর্থপূর্ণ হয়ে উঠবে। অন্ধকারের মধ্যেও আলোর দেখা মিলবে। সুতরাং হতাশ হয়ে, বিধির দোহাই না দিয়ে সত্যের পথে এগিয়ে গেলেই জীবনের সার্থকতা পাওয়া যাবে। কবি এসব বাস্তব কথা গুলো বলার পর পরই আমাদের বলেছেন এই বাস্তব সত্য গুলিকে মেনে নিতে, তাই কবি প্রশ্নে উল্লেখিত বাক্যটি ব্যবহার করেছেন।